Source: http://tribunal.kapitula.sk/2011-1/kratka.htm
Timestamp: 2019-08-23 10:58:31+00:00
Document Index: 10023683

Matched Legal Cases: ['§ 3', 'čl. 1', '§ 2', 'čl. 7', 'čl. 15', 'čl. 18', 'čl. 21', '§ 2', 'čl. 21', '§ 2', 'čl. 27', 'čl. 1', '§ 1', 'čl. 2', '§ 2', 'čl. 3', '§ 1', 'čl. 3', '§ 2', '§ 2', 'čl. 4', '§ 1', 'čl. 4', '§ 1', 'čl. 4', '§ 2', 'čl. 5', 'čl. 6', '§ 1', 'čl. 6', '§ 1', 'čl. 17', 'čl. 19']

Krátka relácia o úpravách zavedených
Nový text Noriem de gravioribus delictis tak, ako bol upravený rozhodnutím Rímskeho veľkňaza Benedikta XVI. dňa 21. mája 2010, obsahuje rôzne zmeny ako v oblasti základných noriem, tak aj procesných. Úpravy zavedené do nového záväzného textu sú nasledovné:
A/ následne potom ako Ján Pavol II. udelil Kongregácii pre náuku viery niektoré právomoci, ktoré potvrdil aj jeho nástupca Benedikt XVI. dňa 6. mája 2005, bolo do textu začlenené:
- právo súdiť otcov kardinálov, patriarchov, legátov Apoštolskej Stolice, biskupov a iné fyzické osoby, o ktorých sa píše v kán. 1405, § 3 KKP a 1061 KKVC (čl. 1, § 2), po predbežnom obdržaní poverenia od Rímskeho veľkňaza;
- predlženie lehoty premlčania zažalovať kriminálny čin na dvadsať rokov pri zachovaní práva Kongregácie pre náuku viery zrušiť akúkoľvek dobu premlčania (čl. 7);
- právomoc udeliť členom tribunálu, ako aj advokátom a prokurátorom dišpenz od povinnosti byť kňazom alebo od povinnosti mať doktorát z kánonického práva (čl. 15);
- právomoc sanovať spisy kauzy, ak nižšie tribunály porušia iba normy procesného práva pri zachovaní práva obhajoby (čl. 18);
- právomoc dišpenzovať od súdneho procesu čiže udeliť možnosť postupovať cestou mimosúdneho dekrétu; ale v tomto prípade musí Kongregácia pre náuku viery vydať rozhodnutie od prípadu k prípadu po zvážení jednotlivých okolností a môže tak urobiť alebo z vlastného popudu, alebo na základe žiadosti ordinára alebo hierarchu (na uvalenie trvalého odpykávacieho trestu je vždy potrebný mandát Kongregácie pre náuku viery) (čl. 21, § 2, bod 1);
- právomoc predložiť priamo prípad Svätému Otcovi, aby potrestal prepustením z klerického stavu alebo prepustením spolu s dišpenzom od zákona celibátu; v takomto prípade pri zachovaní práva na obhajobu a pri extrémnej závažnosti zločinu musí byť zjavne preukázané, že tento závažný delikt bol spáchaný (čl. 21, § 2, bod 2);
- právomoc rekurzu na vyšší stupeň súdu, ktorým je Riadna sesia Kongregácia pre náuku viery a to vtedy, ak bol proti administratívnemu rozhodnutiu, ktorý vyniesol nižší stupeň tej istej Kongregácie, ak ide o prípady rezervovaných deliktov (čl. 27).
B/ Do záväzného textu boli vložené tieto ďalšie úpravy:
- do textu boli pričlenené delikty proti viere čiže heréza, apostázia a schizma, ktoré ostali v kompetencii ordinára, aby rozhodol súdne alebo mimosúdne v prvej inštancii ad normam iuris pri zachovaní práva podať apeláciu alebo rekurz na Kongregáciu pre náuku viery (čl. 1, § 1 a čl. 2);
- pri deliktoch proti Eucharistii, kriminálne činy pokusu o slávenie eucharistickej obety, o ktorej sa píše v kán. 1378, § 2, bod 1 KKP, a predstierania jej slávenia, o čom sa píše v kán. 1379 KKP a 1443 KKVC, nie sú zaradené ako jeden a ten istý delikt, ale sa o nich pojednáva oddelene (čl. 3, § 1, body 2–3);
- taktiež pri deliktoch proti Eucharistii došlo k úprave vzhľadom na predchádzajúci text a to v dvoch veciach: texty alterius materiae sine altera a aut etiam utriusque extra eucharisticam celebrationem boli zmenené na unius materiae vel utriusque a na aut extra eam čl. 3, § 2);
- pri deliktoch proti sviatosti pokánia boli zavedené nové rezervované delikventné prípady, o ktorých sa píše v kán. 1378, § 2 bod 2 KKP (pokus udeliť rozhrešenie, ak ho nemôže udeliť platne alebo počúvať sviatostnú spoveď), a v kán. 1379 KKP a 1443 KKVC (predstieranie udeľovania sviatostného rozhrešenia) )čl. 4, § 1, body 2–3);
- do Noriem boli zavedené: nepriame porušenie spovedného tajomstva (čl. 4, § 1, bod 5) a zlomyseľné nahrávanie a šírenie sviatostnej spovede (podľa dekrétu Kongregácie pre náuku viery z 23. októbra 1988) (čl. 4, § 2);
- taktiež sa do Noriem dostal pokus o sviatostnú vysviacku ženy tak, ako je to uvedené v dekréte Kongregácie pre náuku viery z 19. decembra 2007 (čl. 5);
- pri deliktoch proti mravom bola dospelá osoba, ktorá habituálne nedokonale užíva rozum, postavená právne na úroveň maloletej osoby a to všetko jednoduchým obmedzením počtu slov (čl. 6, § 1, bod 1);
- boli doplnené o novú trestnoprávnu situáciu, ktorá spočíva v nadobúdaní alebo šírení a clerico turbe patrata akýmkoľvek spôsobom a akýmkoľvek prostriedkom pornografické obrázky maloletých osôb, ktoré majú menej ako štrnásť rokov (čl. 6, § 1, bod 2);
- žiada sa objasniť, že úkony predbežného vyšetrovania môže, ale nemusí vykonávať Kongregácia pre náuku viery (čl. 17);
- do Noriem bola zavedená možnosť zaviesť potrebné opatrenia, o ktorých sa píše v kán. 1722 KKP a kán. 1473 KKVC a to aj počas fázy predbežného vyšetrovania (čl. 19).